CELEX: 62011CN0433
Language: mt
Date: 2011-08-22 00:00:00
Title: Kawża C-433/11: Talba għal deċiżjoni preliminari mressqa mill-Krajský súd v Prešove (is-Slovakkja) fit- 22 ta’ Awwissu 2011 — SKP vs Kveta Polhošová

19.11.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 340/7
            
         Talba għal deċiżjoni preliminari mressqa mill-Krajský súd v Prešove (is-Slovakkja) fit-22 ta’ Awwissu 2011 — SKP vs Kveta Polhošová
   (Kawża C-433/11)
   2011/C 340/12
   Lingwa tal-kawża: is-Slovakk
   
      Qorti tar-rinviju
   
   Krajský súd v Prešove (is-Slovakkja)
   
      Partijiet fil-kawża prinċipali
   
   
      Rikorrenti: SKP
   
      Konvenuta: Kveta Polhošová
   
      Domandi preliminari
   
   
               (1)
            
            
               L-Artikoli 5 sa 9 tad-Direttiva 2005/29/KE tal-Parlament Ewropew u tal-Kunsill, tal-11 ta’ Mejju 2005, dwar prattiċi kummerċjali żleali fin-negozju mal-konsumatur fis-suq intern (1) għandhom jiġu interpretati fis-sens li jeħtieġ li tiġi kklassifikata wkoll bħala prattika kummerċjali żleali wkoll il-prattika tal-fornitur li tikkonsisti fiċ-ċessjoni ta’ krediti kontra konsumaturi lil entità li qed tfalli, jekk il-konsumaturi ma għandhomx il-garanzija li jiġu rimborsati l-ispejjeż legali li jirriżultaw minn kuntratt konkluż ma’ konsumatur?
            
         
               (2)
            
            
               Jekk ir-risposta li għandha tingħata għad-domanda preċedenti hija li ċ-ċessjoni lil entità li qed tfalli ta’ krediti fuq il-konsumaturi għall-finijiet tal-irkupru tmur kontra d-dritt tal-Unjoni:
               
                           A.
                        
                        
                           jista’, f’dan il-każ, l-Artikolu 47 tal-Karta tad-Drittijiet Fundamentali tal-Unjoni Ewropea jiġi interpretat fis-sens li ma jiprekludix li l-qorti, bil-għan li tipproteġi lill-konsumaturi, ma tapplikax l-eżenzjoni tal-ispejjeż legali prevista mil-liġi favur ir-riċevitur tal-falliment u li f’każ bħal dan il-qorti ma tiksirx id-dritt ta’ riċevitur tal-falliment għal protezzjoni ġudizzjarja jekk hija ma tkomplix bil-proċeduri għal nuqqas ta’ ħlas tal-ispejjeż legali?
                        
                     
                           B.
                        
                        
                           L-Artikolu 6(1) u l-Artikolu 7(1) tad-Direttiva tal-Kunsill 93/13 KEE, tal-5 ta’ April 1993, dwar klawżoli inġusti f’kuntratti mal-konsumatur (2) jipprekludu l-applikazzjoni tad-dispożizzjonijiet nazzjonali li għandhom l-għan li jeżentaw lir-riċevitur tal-falliment mill-ispejjeż legali, fis-sitwazzjoni fejn, fin-nuqqas ta’ prattika kummerċjali żleali, ir-rikorrenti ma tkunx eżentata mill-ispejjeż legali u li l-għeluq tal-proċedura tevita proċeduri ġudizzjarja dwar l-eżekuzzjoni ta’ klawżola inġusta?
                        
                     
         
      (1)  Direttiva 2005/29/KE tal-Parlament Ewropew u tal-Kunsill, tal-11 ta’ Mejju 2005, dwar prattiċi kummerċjali żleali fin-negozju mal-konsumatur fis-suq intern li temenda d-Direttiva tal-Kunsill 84/450/KEE, id-Direttivi 97/7/KE, 98/27/KE u 2002/65/KE tal-Parlament Ewropew u tal-Kunsill, u r-Regolament (KE) Nru 2006/2004 tal-Parlament Ewropew u tal-Kunsill (Direttiva dwar Prattiċi Kummerċjali Żleali) (Test b’rilevanza għaż-ŻEE); ĠU L 149, p. 22
   
      (2)  ĠU Edizzjoni Speċjali bil-Malti, Kapitolu 15, Vol. 2, p. 288